钦定古今图书集成/明伦汇编/闺媛典/第040卷 > 广汉汝妇
## 钦定古今图书集成/明伦汇编/闺媛典/第040卷 > 广汉汝妇

按皇甫谧《列女传》：广汉汝妇者，汝敦之妻也。居世殷
富，兄弟早孤，而嫂贪吝，敦以所受田宅奴婢三百馀
万悉让与兄，裁留园地数十亩，起舍耕作，土中得金
一器，敦以示妻，妻曰：“‘本言让先祖所有也，此金非其
有耶’？敦曰：‘固吾意也’。”乃俱担金与兄嫂。嫂初谓叔穷
乏，来欲借贷，有不悦之色，见金而喜，兄乃恻然感悟，
弃妻还金。